ผมรถล้มมาครับ แล้วปวดแขนซ้ายเลยไปหา พบว่า เป็นกล้ามเนื้ออักเสบ ครับ เป็นมา ได้ 1 เดือน กว่าๆแล้วครับ อาการก็ดีขึ้นเรื่อยๆตอนนี้ กินยาแก้ปวด แก้อักเสบ ครับ และก็ทายาด้วย ผมอยากรู้ว่า ใช้เวลานานไหม กว่าจะหาย ตอนนี้ก็นานแล้วนะครับ แล้วต้องทำอะไรบ้างในแต่ละวันครับ นวดได้ไหมครับ
สวัสดีครับ โดยทั่วไป อาการกล้ามเนื้อ หรือ เอ็นอักเสบ จะใช้เวลาราว 2-4 สัปดาห์ ก็จะหายดี หากได้พักอย่างเต็มที่ครับ แต่ในกรณีที่ใช้งานแขนมาก เช่น วิดพื้น เล่นเทนนิส ยกน้ำหนัก ฯลฯ ก็อาจจะทำให้เอ็นและกล้ามเนื้อไม่ได้พัก และทำให้หายช้าลงได้ครับจากที่เล่ามา คาดว่าอาการอักเสบทั่วไปคงหายเกือบหมดแล้ว แต่ในช่วงที่เอ็นเพิ่งจะเริ่มฟื้นตัว แนะนำให้หลีกเลี่ยงการยกของหนัก และหันไปเล่นกีฬาที่ไม่เน้นใช้แขนไปก่อน เช่น ปั่นจักรยาน ว่ายน้ำ วิ่ง ฯลฯ จากนั้น อีกราว 1-2 สัปดาห์ ก็ค่อยๆออกกำลังแขนเท่าที่ได้ไปก่อน ไม่ควรฝืนครับ จากนั้น ก็ค่อยๆปรับการออกกำลังเพิ่มขึ้นทีละน้อยๆ ก็จะกลับมาออกกำลังได้เป็นปกติครับไม่แนะนำให้นวดครับ เพราะการนวดอาจจะสร้างความเสียหายเพิ่มเติมได้ สิ่งสำคัญในการรักษาคือ การให้กล้ามเนื้อและเอ็นได้พัก มันก็จะซ่อมแซมได้เร็วที่สุดครับ